Abd al-Rahman ibn Abi Bakr

**ʿAbd al-Raḥmān ibn Abi Bakr** (Arabic: عبد الرحمن بن أبي بكر; c. 596 anaa 605–675) be an Arab Muslim military commander den a companion of de Islamic prophet Muhammad. He be de eldest son of de first Rashidun caliph, Abu Bakr, den a full bro of Aisha.

Unlike chaw of ein family, Abd al-Rahman remain a polytheist during de early years of de Islamic mission wey he fight give de Quraysh against de Muslims at Badr den Uhud. He convert dey follow de Treaty of Hudaybiyah insyd 628 wey he subsequently participate insyd major campaigns of de early Muslim conquests, notably insyd Syria den Egypt. He be distinguished insyd Islamic historiography for he be part of de only family to produce four consecutive generations of companions to Muhammad.

## Early life den Family
Dem born ʿAbd al-Raḥmān insyd Mecca into de Banu Taym clan. He be de son of Abu Bakr den Umm Ruman. While he share both parents plus Aisha, he be a half-bro to Asma bint Abi Bakr (born of Qutaylah bint Abd al-Uzza) den Muhammad ibn Abi Bakr (born of Asma bint Umays).

Islamic historians dey highlight a unique genealogical distinction insyd ein lineage: four generations of ein direct male line be companions of Muhammad. Dis dey include ein grandpoppie Abu Quhafa, ein poppie Abu Bakr, Abd al-Rahman einself, den ein son Abu Atiq Muhammad.

## Military career

### Battles against de Muslims
Before ein conversion, Abd al-Rahman fight give de Quraysh. During de Battle of Badr, he get opportunities to slay ein poppie, Abu Bakr, buh purposely avoid am. Wen he later tell ein poppie of dis, Abu Bakr famously reply say had de roles been reversed, he no go have shown such mercy for de sake of ein faith.

### Campaigns insyd Arabia den de Levant
After ein conversion, Abd al-Rahman participate insyd de Early Muslim conquests, gaining a reputation as a fierce warrior, particularly during de Muslim conquest of Syria. He serve insyd de Mubarizun, an elite unit of de Rashidun army wey dey consist of champion swordsmen den lancers. Ein primary role be to engage enemy champions insyd single combat (duels) before de start of a general battle to undermine enemy morale.

During de Battle of Yamama, de rebel general Muhkam ibn al-Tufayl dey rally ein troops to prevent a retreat. Abd al-Rahman kill am plus an arrow to de throat. Dis remove a key commander of de Banu Hanifa wey e weaken dema defensive line, wey contribute to de eventual Muslim breakthrough.

### Campaigns insyd Egypt den North Africa
Later, Abd al-Rahman participate inyd de campaign to Bahnasa. During de siege, de Byzantine forces reportedly reinforce by a large contingent of Nubian units, wich medieval chronicler al-Maqqari estimate at 50,000 troops.

Under de overall command of Khalid ibn al-Walid, Abd al-Rahman serve as a field commander alongside Zubayr ibn al-Awwam. Dey follow a fierce assault, de Muslim forces breach de city gates. Dem note de battle insyd Islamic tradition for ein high intensity; chronicles record say dem kill 5,000 companions during de siege wey dem bury dem insyd wat cam be known as de "City of Martyrs."

## Death den legacy
Insyd 675 CE (53 AH anaa 55 AH), dey follow ein staunch opposition to de appointment of Yazid I, Abd al-Rahman lef Medina for Mecca to seek sanctuary insyd de Haram. He eventually take up residence insyd a place dem call al-Habshi, wey dey locate approximately 10 miles (16 km) from de city. He die der suddenly insyd ein sleep.

## References


## External links
* 
* 
* 
* 
* 
* 
* 
* 
* 
* 
* 
* 
* 
*